Admiraliteedi bassein

Admiraliteedi bassein on Tallinna lahe kagusopis Tallinna reidi ranniku ääres asuv veekogu. Veekogu on nime saanud selle järgi, et 1714. aastal olid sinna Venemaa keisri Peeter I korraldusel asutatud Venemaa laevastiku admiraliteedi töökojad.

1860. aastal nimetati senised Tallinna sõjasadama Tallinna Admiraliteedi töökojad ümber Tallinna Sadamatehasteks. Tallinna Admiraliteedi töökojad oli rajatud Tallinnas baseeruva purjelaevade eskaadri remondiks ja koos purjelaevade osa vähenemisega 19. sajandi keskel vähenes ka Admiraliteedi töökodade tähtsus. Aastatel 1899–1901 ehitati senine kitsas merre suunduv kanal ümber Admiraliteedi basseiniksJaak Juske, Tallinna merevärava lugu muinasajast tänaseni, reisijuht.delfi.ee, 09.07.2016.
pisi|left|Sadama piirkond, 1879. aasta kaardil
pisi|300px|Tallinna sadam ja Admiraliteedi bassein, 1930/1940
pisi|300px|Admiraliteedi bassein 1970. aastal
pisi|left|Sadama piirkond ja Tallinna sadama kaart, 1914

Veekogu ääres tegutsesid 19. sajandil Tallinna Sadamatehased ja Eesti NSV ajal, Ahtri, Merepuiestee ja Sadama tänava vahelisel alal Mere puiestee 10, Eesti Kalalaevaremondi Tootmiskoondise „Estremrõbflot” Tallinna Laevaremonditehas ja Tallinna Laevamehaanika Tehase Laevamehhanismide remondi tsehh. Seetõttu on kirjanduses veekogu nimetatud ka Laevaremonditehase basseiniks. Eesti NSV ajal tegutses Admiraliteedi basseini ääres ka 36. laevaremonditehas.

Tänapäeval asub veekogu ääres AS Tallinna Sadama Vanasadama Jahisadam.

Admiraliteedi basseini kanalile rajati 2021. aastal Vanasadama A- ja D-terminaliga külgnevaid alasid ühendav pöördavatav sild – Admiralisild.

 Vaata ka 
Tallinna Sadamatehased
Tallinna sõjasadam

 Viited 

Kategooria:Sadama
Kategooria:Kesklinna linnaosa
Kategooria:Kesklinna linnaosa ehitised
Kategooria:Peeter Suure sadam
Kategooria:Tallinna veekogud